****

**AB „Rokiškio sūris“ eilinio visuotinio akcininkų susirinkimo, įvykusio 2025 m. balandžio 30 d., priimti sprendimai**

2025 m. balandžio 30 d. AB „Rokiškio sūris“ (toliau – Bendrovė) eilinio visuotinio akcininkų susirinkimo priimti sprendimai:

**1. Auditoriaus išvada apie konsoliduotas finansines ataskaitas ir vadovybės ataskaitą.**

Pranešimas išklausytas. (Šiuo darbotvarkės klausimu sprendimas nepriimamas).

**2. Audito komiteto išvada.**

Pritarta Audito komiteto išvadai.(Pridedama)

**3. Bendrovės 2024 m. konsoliduotoji vadovybės ataskaita.**

Pristatyta Bendrovės parengta, auditorių įvertinta ir valdybos patvirtinta 2024 m. Bendrovės konsoliduota vadovybės ataskaita. (Šiuo darbotvarkės klausimu sprendimas nepriimamas).

**4. Konsoliduotų ir Bendrovės 2024 m. finansinių ataskaitų rinkinio tvirtinimas.**

Patvirtintos audituotos 2024 metų konsoliduotos ir Bendrovės finansinės ataskaitos.(Pridedama)

**5. Bendrovės 2024 m. pelno paskirstymo tvirtinimas.**

Patvirtintas 2024 m. pelno paskirstymas:

|  |  |  |
| --- | --- | --- |
|  | Pavadinimas | tūkst. EUR |
| 1. | Nepaskirstytasis Bendrovės pelnas ataskaitinių metų pradžioje  | 82 169 |
| 2. | Akcininkų patvirtinti dividendai už 2023 metus | (5 251) |
| 3. | Pervesta į rezervą nuosavoms akcijoms įsigyti | (6 300) |
| 4. | Paskirta metinėms išmokoms (tantjemoms) už 2023 metus | (33) |
| 5. | Nepaskirstytasis pelnas (nuostoliai) ataskaitinių metų pradžioje po dividendų išmokėjimo ir pervedimo į rezervus  | 70 585 |
| 6. | Grynasis Bendrovės ataskaitinių metų pelnas/(nuostolis)  | 21 302 |
| 7. | Paskirstytinasis Bendrovės pelnas iš viso | 91 887 |
| 8. | Pelno dalis, paskirta į privalomąjį rezervą | - |
| 9. | Pelno dalis, paskirta į kitus rezervus | - |
| 10. | Pelno dalis, paskirta dividendams išmokėti\* | (6 283) |
| *11.* | *Pelno dalis, paskirta metinėms išmokoms (tantjemoms) valdybos nariams, darbuotojų premijoms ir kt. tikslams, apskaityta Pelno (nuostolių) ataskaitoje*  | *(45)* |
| 12. | Nepaskirstytasis pelnas (nuostoliai) ataskaitinių finansinių metų pabaigoje, perkeliamas į kitus finansinius metus | 85 559 |

*\* vienai paprastajai vardinei akcijai skiriama 0,2 EUR. Viso dividendams paskirti 6 283 980 EUR.*

Dividendus turi teisę gauti tie asmenys, kurie bus Bendrovės akcininkais dešimtos darbo dienos po sprendimą dėl dividendų mokėjimo priėmusio visuotinio akcininkų susirinkimo (teisių apskaitos dienos) pabaigoje, t.y. 2025 m. gegužės 15 d.

**6. Dėl pritarimo Bendrovės atlygio ataskaitai.**

Pritarta bendrovės atlygio ataskaitai, kuri yra AB „Rokiškio sūris“ 2024 m. vadovybės ataskaitos dalis.(Pridedama)

**7. Dėl bendrovės savų akcijų supirkimo.**

Įsigyti Bendrovei savų akcijų šiomis sąlygomis:

7.1. Savų akcijų įsigijimo tikslas – palaikyti ir didinti bendrovės akcijų kainą;

7.2. Maksimalus leidžiamų įsigyti akcijų skaičius – bendra Bendrovei priklausančių savų akcijų nominali vertė kartu su kitų jau turimų savų akcijų nominalia verte negali būti didesnė kaip 1/10 Bendrovės įstatinio kapitalo;

7.3. Terminas, per kurį bendrovė gali įsigyti savas akcijas – 18 mėnesių nuo šio sprendimo priėmimo dienos;

7.4. Maksimali ir minimali akcijų įsigijimo kaina – maksimali vienos akcijos įsigijimo kaina – 2,94 eurai už vieną AB „Rokiškio sūris“ paprastąją vardinę akciją. Minimali vienos akcijos įsigijimo kaina – 1,98 eurai už vieną AB „Rokiškio sūris“ paprastąją vardinę akciją.

7.5. Savų akcijų pardavimo tvarka ir minimali pardavimo kaina – savos supirktos akcijos nebus parduodamos, o visuotinio akcininkų susirinkimo sprendimu bus anuliuojamos, sumažinant Bendrovės įstatinį kapitalą.

7.6. Pavesti Bendrovės valdybai, laikantis šiame sprendime nustatytų sąlygų ir Lietuvos Respublikos akcinių bendrovių įstatymo reikalavimų, priimti sprendimus dėl Bendrovės savų akcijų supirkimo, organizuoti savų akcijų supirkimą, nustatyti akcijų supirkimo tvarką ir laiką, akcijų skaičių bei kainą, taip pat atlikti kitus su savų akcijų įsigijimu ir pardavimu susijusius veiksmus.

*Savų akcijų įsigijimui Bendrovė turi sudariusi 9 943 mln. eurų rezervą.*

*Nuo šio sprendimo priėmimo dienos nustoja galioti 2024 m. balandžio 30 d. visuotinio akcininkų susirinkimo sprendimas dėl savų akcijų įsigijimo.*

**8. Audito įmonės rinkimai ir audito paslaugų apmokėjimo sąlygų nustatymas**

8.1. Išrinkta audito įmonė UAB BDO Auditas ir apskaita, juridinio asmens kodas 135273426, buveinės adresas: K. Baršausko g. 66, Kaunas, atlikti 2025 m. ir 2026 m. AB Rokiškio sūris grupės ir patronuojančios įmonės konsoliduotų ir atskirų finansinių ataskaitų auditą, konsoliduotos vadovybės ataskaitos, įskaitant tvarumo informacijos, užtikrinimo paslaugas.

8.2 Bendrovės direktorius įgaliotas sudaryti audito paslaugų sutartį, pagal kurią už paslaugas būtų mokama šalių sutarta kaina, bet ne daugiau kaip 138 000 Eur be PVM.

**9. Audito komiteto narių rinkimai**

Audito komiteto nariais 4 metų kadencijai išrinkti: Kęstutį Gatavecką (nepriklausomas narys), Vidmantą Pečiūrą (nepriklausomas narys) ir Dalią Zdanevičienę (AB Rokiškio sūris finansų sk. darbuotoja). Atlyginimą už darbą nustatyti ir sutartis su nariais pasirašyti įgalioti atitinkamai Valdybą ir bendrovės Direktorių.

Dalius Trumpa
Bendrovės vadovas
+370 458 55200